[{"text_idx": "#000003", "text": "Kas teadsid, et vitamiinivajadust mo\u0303jutab nii kofeiini tarbimine kui ka kehakaal?"}, {"text_idx": "#000004", "text": "20.-24. septembrini toimuv veebikonverents \u201eLife Sciences Baltics 2021\u201c sisaldab peaettekandeid, paneeldiskussioone, ettevo\u0303tete esitlusi, idufirmade lahinguid ja virtuaalset na\u0308itust."}, {"text_idx": "#000005", "text": "Leedu Ettevo\u0303tluse Agentuuri organiseeritud veebifoorum \u201eLife Sciences Baltics 2021\u201c on ainus u\u0308ritus, mis vo\u0303imaldab maailmatasemel ekspertidel u\u0308hiselt kohtuda Baltimaade bioteadustekeskuse liidritega. Konverentsi programm keskendub teemadele, kus Baltimaad sa\u0308ravad: digitaalne tervis, geenide redigeerimine, medtehnoloogia, ravimite varajane arendamine, meditsiiniline pildito\u0308o\u0308tlus ja mikrobioom."}, {"text_idx": "#000006", "text": "Konverentsil teevad ettekanded ka Eesti meditsiinieksperdid. U\u0308ks esinejatest on Tartu U\u0308likooli professor ja Eesti geenivaramu juhataja Andres Metspalu. \u201cLeedu panustab digitervishoiu ja personaalmeditsiini arengusse ja\u0308rjest enam ja sellest saab rahvusvaheliselt tugeva biotehnoloogia- ja farmaatsiato\u0308o\u0308stusele va\u0308a\u0308riline lisa. Seda suundumust on selgelt na\u0308ha konverentsiteemade valikus,\u201d u\u0308tles Metspalu, kes ra\u0308a\u0308gib geenivaramust ja selle loomisest. \u201eKo\u0303ik inimesed, kes on huvitatud eluteadustest ja meditsiinist, vo\u0303iksid seda kuulata ja vaadata.\u201c"}, {"text_idx": "#000007", "text": "Uutest meditsiinilistest tehnoloogiatest teeb ettekande Tallinna Tehnikau\u0308likooli professor Ivo Fridolin. \u201eMeditsiinitehnika ja teised eluteadused on terve ja keskkonnasa\u0308a\u0308stliku tulevikuu\u0308hiskonna alustalad. Seda peegeldab ka konverentsiteemade ja esinejate valik, ro\u0303hutades tugeva alusteaduse olulisust ja teiselt poolt vajadust luua toetav ettevo\u0303tluskeskkond, kus loodud innovaatiline teadmine praktikas realiseerida,\u201c u\u0308tles Fridolin. \u201eKonverentsil osalemine pakub kvaliteetaega po\u0303nevate ettekannete ja paneeldiskussioonidega, kus jagatakse kogemusi nii hargettevo\u0303tluse vo\u0303ludest ja valudest kui ka meditsiinitehnoloogia valdkonna eripa\u0308rast tingitud sertifitseerimise va\u0308ljakutsetest.\u201c"}, {"text_idx": "#000008", "text": "Eesti professorid osalevad veel diskussioonides areneva meditsiinitehnoloogia ja personaalse meditsiini teemadel."}, {"text_idx": "#000009", "text": "Viimati toimus \u201eLife Science Baltics\u201c 2018. aastal, kui Vilniusesse kogunes u\u0308le 2000 osaleja kogu maailmast. Konverentsi korraldajad loodavad sel aastal virtuaalselt kokku kutsuda u\u0308le 1000 osaleja ja usuvad, et huvi Baltimaade bioteaduste sektori vastu on viimastel aastatel kasvanud."}, {"text_idx": "#000010", "text": "U\u0308rituse u\u0308ks eesma\u0308rk on idufirmade toetamine. Konverentsi ajal saavad valitud idufirmad osaleda erinevates vo\u0303istlustes ja kohtuda investoritega Ameerika U\u0308hendriikidest, U\u0308hendkuningriigist, Iisraelist, Jaapanist ja ka teistest riikidest."}, {"text_idx": "#000013", "text": "Suur u\u0308levaade Eesti inimeste tervislikust ajakasutusest"}, {"text_idx": "#000014", "text": "2023. aastal kutsutakse Eestis va\u0308hi so\u0303eluuringutele ligi 200 000 naist ja meest"}, {"text_idx": "#000016", "text": "Eelmisel aastal ku\u0308lastati terviseradasid u\u0308le Eesti kaheksa miljonit korda!"}, {"text_idx": "#000018", "text": "VESTLUSO\u0303HTU I Miks dieedid ei toimi ja kuidas tegelikult kaalu langetada?"}, {"text_idx": "#000031", "text": "Ta\u0308name, et liitusite meie uudiskirjaga."}]